( 23 ม.ค.48 ) โฆษกกระทรวงสาธารณสุข เผยเด็กและวัยรุ่นไทยน่าเป็นห่วง เนื่องจากมีแนวโน้มฆ่าตัวตายสูงขึ้น โดยพบเด็กผูกคอตายแล้ววัยเพียง 8 ขวบ ชี้ปมปัญหาอาจเกิดมาจากการเลี้ยงดูทำให้เด็กขาดทักษะในการแก้ปัญหา  นางนิตยา จันทร์เรือง มหาผล โฆษกกระทรวงสาธารณสุข เปิดเผยว่า จากรายงานการเฝ้าระวังแนวโน้มการทำร้ายตนเอง โดยตั้งใจของสำนักระบาดวิทยา กระทรวงสาธารณสุขระหว่างปี 2541-2545 ในโรงพยาบาลศูนย์และโรงพยาบาลมหาราช 14 แห่งทั่วประเทศ พบมีแนวโน้มเด็กและวัยรุ่นไทยฆ่าตัวตายสูงขึ้น ซึ่งการฆ่าตัวตายที่ไม่ประสบผลสำเร็จส่วนใหญ่มักพบเป็นหญิงมากกว่าชาย ยกเว้นภาคเหนือผู้ชายทำร้ายตัวเองมากกว่าผู้หญิง ส่วนการฆ่าตัวตายที่สำเร็จเสียชีวิตตามหวังเป็นชายมากกว่าหญิง  โฆษกกระทรวงสาธารณสุข กล่าวต่อว่า สถานที่ใช้ในการฆ่าตัวตายที่พบมากที่สุด ได้แก่ บ้านและบริเวณรอบบ้านแต่ที่น่าสังเกตพบว่า การทำร้ายตัวเองมีการใช้วิธีรุนแรงยิ่งกว่าในอดีต โดยการผูกคอตาย และใช้อาวุธปืนยิงตัวตายมากขึ้น ซึ่งสาเหตุที่ทำให้เด็กและวัยรุ่นมีอัตราคิดฆ่าตัวตายสูงขึ้น อาจเกิดเนื่องมาจากการขยายตัวของสังคม สภาพแวดล้อมการเลี้ยงดูที่เลี้ยงเด็กด้วยวัตถุ หรือให้เงินใช้แทนการเอาใจใส่ดูแล หรือตามใจเด็กเกินไป จนทำให้เด็กไม่รู้จักการปรับตัวเอง และขาดทักษะในการแก้ปัญหา ดังนั้น ครอบครัวควรสนใจปัญหาอย่างใกล้ชิด
โฆษกกระทรวงสาธารณสุข นางนิตยา จันทร์เรือง มหาผล โฆษกกระทรวงสาธารณสุข